Document ID: 32014D0260

KOMISSION TÄYTÄNTÖÖNPANOPÄÄTÖS,
annettu 29 päivänä huhtikuuta 2014,
Euroopan maatalouden tukirahastosta (maataloustukirahastosta) rahoitettaviin menoihin liittyvien jäsenvaltioiden maksajavirastojen tilien tarkastamisesta ja hyväksymisestä varainhoitovuoden 2013 osalta
(tiedoksiannettu numerolla C(2014) 2792)
(2014/260/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 119 artiklan 1 kohdan,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (2) ja erityisesti sen 30 artiklan,
ottaa huomioon asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen kirjanpidon ja meno- ja tuloilmoitusten sekä menojen korvaamista koskevien edellytysten osalta maataloustukirahaston ja maaseuturahaston yhteydessä 21 päivänä kesäkuuta 2006 annetun komission asetuksen (EY) N:o 883/2006 (3) ja erityisesti sen 9 artiklan,
ottaa huomioon neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21 päivänä kesäkuuta 2006 annetun komission asetuksen (EY) N:o 885/2006 (4) ja erityisesti sen 10 artiklan,
on kuullut maatalousrahastojen komiteaa,
sekä katsoo seuraavaa:
(1)
Asetuksen (EU) N:o 1306/2013 119 artiklan 1 kohdan toisessa alakohdassa, sellaisena kuin se on muutettuna eräistä maaseudun kehittämisen maatalousrahastosta (maaseuturahasto) myönnettävää tukea koskevista siirtymäsäännöksistä, Euroopan parlamentin ja neuvoston asetuksen (EU) N:o 1305/2013 muuttamisesta varojen ja niiden jaon osalta vuonna 2014 sekä neuvoston asetuksen (EY) N:o 73/2009 ja Euroopan parlamentin ja neuvoston asetusten (EU) N:o 1307/2013, (EU) N:o 1306/2013 ja (EU) N:o 1308/2013 muuttamisesta niiden soveltamisen osalta vuonna 2014 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1310/2013 (5) 8 artiklalla, säädetään, että asetuksen (EY) N:o 1290/2005 30 artiklaa sovelletaan maatalouden varainhoitovuonna 2013 toteutuneiden menojen ja suoritettujen maksujen tarkastamiseen ja hyväksymiseen.
(2)
Asetuksen (EY) N:o 1290/2005 30 artiklan mukaan komissio tarkastaa ja hyväksyy mainitun asetuksen 6 artiklassa tarkoitettujen maksajavirastojen tilit jäsenvaltioiden toimittamien tilinpäätösten sekä niiden liitteenä toimitettujen tarkastamiseen ja hyväksymiseen tarvittavien tietojen ja tilien täydellisyyttä, täsmällisyyttä ja todenperäisyyttä koskevien todistusten sekä todentamisviranomaisten laatimien kertomusten perusteella.
(3)
Asetuksen (EY) N:o 883/2006 5 artiklan 1 kohdan toisen alakohdan mukaisesti varainhoitovuoden 2013 osalta otetaan huomioon jäsenvaltioiden 16 päivän lokakuuta 2012 ja 15 päivän lokakuuta 2013 välisenä aikana toteuttamat menot.
(4)
Asetuksen (EY) N:o 885/2006 10 artiklan 2 kohdan toisessa alakohdassa säädetään, että mainitun asetuksen 10 artiklan 1 kohdan ensimmäisessä alakohdassa tarkoitetun tilien tarkastamista ja hyväksymistä koskevan päätöksen perusteella kultakin jäsenvaltiolta perittävät määrät tai sille maksettavat määrät vahvistetaan vähentämällä kyseisen varainhoitovuoden osalta maksetut välimaksut samalle vuodelle 1 kohdan mukaisesti hyväksytyistä menoista. Komissio vähentää tämän määrän siitä kuukausimaksusta tai lisää sen siihen kuukausimaksuun, joka liittyy tilien tarkastamista ja hyväksymistä koskevan päätöksen antamista seuraavana toisena kuukautena toteutuneisiin menoihin.
(5)
Komissio on tarkastanut jäsenvaltioiden sille toimittamat tiedot ja ilmoittanut jäsenvaltioille tarkastusten tulokset sekä tarvittavat oikaisut ennen 31 päivää maaliskuuta 2014.
(6)
Komissio voi tilinpäätösten ja liiteasiakirjojen perusteella antaa eräiden maksajavirastojen osalta päätöksen toimitettujen tilinpäätösten täydellisyydestä, täsmällisyydestä ja todenperäisyydestä. Liitteessä I vahvistetaan tarkastetut ja hyväksytyt määrät sekä jäsenvaltioilta, joiden tilit on havaittu täydellisiksi, täsmällisiksi ja todenperäisiksi, perittävät tai niille maksettavat määrät.
(7)
Eräiden muiden maksajavirastojen toimittamat tiedot edellyttävät lisätutkimuksia, eikä näiden virastojen tilejä voida sen vuoksi tarkastaa ja hyväksyä tällä päätöksellä. Kyseiset maksajavirastot luetellaan liitteessä II.
(8)
Asetuksen (EY) N:o 883/2006 9 artiklan 4 kohdan mukaan elo-, syys- ja lokakuun aikana tapahtuneet määräaikojen ylittämiset otetaan huomioon vuotuisessa tilien tarkastamista ja hyväksymistä koskevassa päätöksessä. Osa eräiden jäsenvaltioiden kyseisinä kuukausina vuonna 2013 ilmoittamista menoista oli toteutettu sovellettavien määräaikojen jälkeen. Tässä päätöksessä olisi vahvistettava tarkastettaviin ja hyväksyttäviin määriin sovellettavat asianmukaiset vähennykset.
(9)
Komissio on asetuksen (EY) N:o 1290/2005 17 artiklan ja asetuksen (EY) N:o 883/2006 9 artiklan mukaisesti jo alentanut tiettyjä varainhoitovuoden 2013 menojen kirjaamista vastaan suoritettuja kuukausimaksuja tai keskeyttänyt niiden maksamisen enimmäismäärien ylittymisen tai maksumääräaikojen noudattamatta jättämisen vuoksi. Komission olisi tässä päätöksessä otettava huomioon alennetut tai keskeytetyt määrät, jotta määriä, joihin voidaan myöhemmin soveltaa rahoitusoikaisua, ei korvattaisi aiheettomasti tai väärään aikaan. Kyseisten määrien tarkastelua voidaan tarvittaessa jatkaa sääntöjenmukaisuuden tarkastusmenettelyssä asetuksen (EY) N:o 1290/2005 31 artiklan mukaisesti. Sen vuoksi tällä päätöksellä ei rajoiteta sellaisten sääntöjenmukaisuuden tarkastusmenettelyn mukaisten myöhempien päätösten soveltamista, jotka komissio voi antaa asetuksen (EY) N:o 1290/2005 31 artiklan mukaisesti.
(10)
Asetuksen (EY) N:o 885/2006 10 artiklan 1 kohdan toisessa ja kolmannessa alakohdassa säädetään, että tilien tarkastamista ja hyväksymistä koskevassa päätöksessä olisi määriteltävä määrät, jotka on veloitettava EU:lta ja asianomaiselta jäsenvaltiolta asetuksen (EY) N:o 1290/2005 32 ja 33 mukaisesti. Asetuksen (EU) N:o 1306/2013 119 artiklan 1 kohdan toisen alakohdan mukaisesti asetuksen (EY) N:o 1290/2005 30 artiklassa säädettyä menettelyä sovelletaan edelleen maatalousalan varainhoitovuonna 2013 toteutuneisiin menoihin ja suoritettuihin maksuihin. Koska 32 ja 33 artikla olivat voimassa maatalouden varainhoitovuonna 2013, niiden soveltamisesta johtuvat määrät olisi otettava huomioon varainhoitovuotta 2013 koskevassa tilien tarkastamista ja hyväksymistä koskevassa päätöksessä.
(11)
Asetuksen (EY) N:o 1290/2005 32 artiklan 5 kohdassa säädetään, että jos takaisinperintää ei toteuteta neljän vuoden kuluessa ensimmäisen asteen hallinnollisen tai oikeudellisen päätöksen antamisesta tai kahdeksan vuoden kuluessa, jos määrien, joita tällaiset sääntöjenvastaisuudet koskevat, takaisinperintää käsitellään kansallisessa tuomioistuimessa, asianomainen jäsenvaltio vastaa 50-prosenttisesti takaisinperinnän toteuttamatta jättämisen taloudellisista seurauksista. Mainitun asetuksen 32 artiklan 3 kohdassa velvoitetaan jäsenvaltiot toimittamaan komissiolle tilinpäätöksen yhteydessä yhteenveto väärinkäytösten vuoksi aloitetuista takaisinperintämenettelyistä. Yksityiskohtaiset säännöt jäsenvaltioiden ilmoitusvelvollisuudesta, joka koskee takaisin perittäviä määriä, annetaan asetuksessa (EY) N:o 885/2006. Mainitun asetuksen liitteessä III esitetään taulukko, joka jäsenvaltioiden oli toimitettava vuonna 2014. Komissio päättää jäsenvaltioiden toimittamien taulukoiden perusteella rahoituksellisista seurauksista, joita sovelletaan, kun takaisinperintää ei ole toteutettu neljän tai kahdeksan vuoden kuluessa. Sen vuoksi tällä päätöksellä ei rajoiteta sellaisten sääntöjenmukaisuustarkastusta koskevien myöhempien päätösten soveltamista, jotka komissio voi antaa asetuksen (EY) N:o 1290/2005 32 artiklan 8 kohdan mukaisesti.
(12)
Asetuksen (EY) N:o 1290/2005 32 artiklan 6 kohdan ja asetuksen (EY) N:o 885/2006 10 artiklan nojalla jäsenvaltiot voivat päättää jättää takaisinperinnän suorittamatta. Tällainen päätös voidaan tehdä vain, jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai sääntöjenvastaisuudesta oikeudellisesti vastuussa olevien henkilöiden maksukyvyttömyyden, joka on todettu ja tunnustettu asianomaisen jäsenvaltion kansallisen lainsäädännön mukaisesti. Jos tällainen päätös on tehty neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat rahoitukselliset seuraukset olisi katettava 100-prosenttisesti EU:n talousarviosta. Määrät, joiden osalta jäsenvaltio on päättänyt olla suorittamatta takaisinperintää, sekä päätöksen perustelut esitetään yhteenvedossa, jonka asianomainen jäsenvaltio esittää asetuksen (EY) N:o 1290/2005 32 artiklan 3 kohdan mukaisesti. Komission ei pitäisi määrätä tällä päätöksellä kyseisiä määriä asianomaisen jäsenvaltion vastattaviksi, vaan niihin liittyvät rahoitukselliset seuraamukset olisi katettava EU:n talousarviosta. Sen vuoksi tällä päätöksellä ei rajoiteta sellaisten sääntöjenmukaisuuden tarkastusmenettelyn mukaisten myöhempien päätösten soveltamista, jotka komissio voi antaa asetuksen (EY) N:o 1290/2005 32 artiklan 8 kohdan mukaisesti.
(13)
Asetuksen (EY) N:o 1290/2005 30 artiklan 2 kohdan mukaisesti tällä päätöksellä ei rajoiteta sellaisten sääntöjenmukaisuuden tarkastusmenettelyn mukaisten myöhempien päätösten soveltamista, jotka komissio voi antaa sellaisten menojen, joita ei ole toteutettu Euroopan unionin sääntöjen mukaisesti, jättämiseksi Euroopan unionin rahoituksen ulkopuolelle,
ON HYVÄKSYNYT TÄMÄN PÄÄTÖKSEN:
1 artikla
Jäljempänä 2 artiklassa tarkoitettuja maksajavirastoja lukuun ottamatta jäsenvaltioiden maksajavirastojen Euroopan maatalouden tukirahastosta (maataloustukirahastosta) varainhoitovuodelta 2013 rahoitettuja menoja koskevat tilit tarkastetaan ja hyväksytään.
Asianomaisilta jäsenvaltioilta tämän päätöksen nojalla perittävät tai niille maksettavat määrät, asetuksen (EY) N:o 1290/2005 32 artiklan 5 kohdan soveltamisesta johtuvat määrät mukaan luettuina, vahvistetaan liitteessä I.
2 artikla
Liitteessä II vahvistettuja jäsenvaltioiden maksajavirastojen varainhoitovuoden 2013 tilejä, jotka liittyvät maataloustukirahastosta rahoitettaviin menoihin, ei käsitellä tässä päätöksessä, vaan niistä annetaan tilien tarkastamista ja hyväksymistä koskeva päätös myöhemmin.
3 artikla
Tällä päätöksellä ei rajoiteta sellaisten sääntöjenmukaisuuden tarkastusmenettelyn mukaisten myöhempien päätösten soveltamista, jotka komissio voi antaa asetuksen (EY) N:o 1290/2005 31 artiklan mukaisesti sellaisten menojen, joita ei ole toteutettu Euroopan unionin sääntöjen mukaisesti, jättämiseksi Euroopan unionin rahoituksen ulkopuolelle.
4 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2014.

Labels: 4
15
6